เรื่องร้องเรียน (ร้องเรียน,คนจรจัด,ห้องน้ำ,ความปลอดภัย,ความสะอาด) วันที่ 2023-08-21 03:31:07 — แขวงวัดสามพระยา เขตพระนคร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033045

ขอให้แก้ไขปัญหาเหตุเดือดร้อนรำคาญจากกลุ่มคนเร่ร่อน และกลุ่มคนขับรถจักรยานยนต์รับจ้างสาธารณะ (วินมอเตอร์ไซค์) บริเวณ พื้นที่ริมคลองหลอด ด้านข้างโรงแรมรัตนโกสินทร์ และพื้นที่ใกล้เคียง (ตรวจสอบ เป็นแขวงบวรนิเวศ) เขตพระนคร กรุงเทพมหานคร จุดสังเกต เป็นพื้นที่ใกล้เคียงกับรูปปั้นพระแม่ธรณีบีบมวยผม สนามหลวง, สำนักงานสลากกินแบ่งรัฐบาลแห่งเก่า, ศาลหลักเมือง, วัดพระแก้ว, ด้านหน้ากระทรวงยุติธรรม, และมหาลัยธรรมศาสตร์ ซึ่งอยู่ในความรับผิดชอบของสถานีตำรวจนครบาลชนะสงคราม เนื่องจากผู้ร้องแจ้งว่าเดินทางผ่านบริเวณดังกล่าว โดยพบเห็นบุคคลเร่ร่อนทั้งเพศหญิงและเพศชายรวมกัน จำนวนประมาณ 60-70 คน (ไม่ทราบชื่อ และนามสกุล)  สร้างความเดือดร้อนรำคาญ อาทิ มีการอุจจาระ และปัสสาวะเรี่ยราด ส่งกลิ่นเหม็นรบกวน สร้างความสกปรกในบริเวณดังกล่าว ในช่วงเวลาทั้งวัน ตลอด 24 ชั่วโมง ซึ่งผู้ร้องเห็นว่าควรมีการจัดรถห้องน้ำเคลื่อนที่มาตั้งให้บริการเพื่อแก้ไขปัญหา อีกทั้งพบเห็นบุคคลเพศหญิง ลักษณะคล้ายเพศชาย (ทอม) (ไม่ทราบชื่อ นามสกุล) ตัวเล็กผิวดำ แต่งตัวมอมแมม อายุประมาณ 30 ปี มีพฤติกรรมแสดงตัวเป็นผู้มีอิทธิพล ยืนคอยบงการ ทั้งดึงเสื้อผ้า แซงคิว ตบศีรษะ ตบไหล่คนเร่ร่อนในการเข้าแถวรับอาหารที่มีประชาชนมาแจก รวมถึงผู้ร้องแจ้งว่าบริเวณดังกล่าวมีการก่อเหตุลักเล็กขโมยน้อย และล้วงกระเป๋าบ่อยครั้ง อีกทั้งพบเห็นกลุ่มคนขับรถจักรยานยนต์รับจ้างสาธารณะ (วินมอเตอร์ไซค์) จำนวนประมาณ 2-3 คน (ไม่ทราบชื่อ และนามสกุล)  เพศชาย รูปร่างอ้วนเตี้ยดำ (ไม่ทราบรูปพรรณสัณฐานแน่ชัด) ทราบในกลุ่มคนดังกล่าวเป็นบุตรของผู้คุมซอยสาเก (ระบุตามผู้ร้องแจ้ง) มีพฤติกรรมก่อเหตุทะเลาะวิวาท ชกต่อย วิ่งไล่ทำร้ายร่างกายกัน สร้างความน่ารำคาญให้แก่ประชาชน ซึ่งผู้ร้องเห็นว่าสังคมกำลังย่ำแย่สร้างความเดือดร้อน ประสงค์ให้มีการแก้ไขให้ถูกต้อง เพราะเป็นสถานที่ใกล้กับพระบรมมหาราชวังฯ และเป็นแหล่งท่องเที่ยว มีนักท่องเที่ยวต่างชาติ เช่น นักท่องเที่ยวจากประเทศจีนเดินทางมาเที่ยวจำนวนมาก รวมถึงพักที่โรงแรมดังกล่าวอีกด้วย ประสบปัญหาเป็นระยะเวลา 2 สัปดาห์จนถึงปัจจุบัน (วันที่ 20 สิงหาคม 2566) เบื้องต้นเคยแจ้งเรื่องไปยังศูนย์กรุงเทพมหานคร แต่ไม่เคยถูกแก้ไขปัญหาดังกล่าว จึงประสงค์ให้หน่วยงานที่เกี่ยวข้องแก้ไขปัญหาในบริเวณดังกล่าวให้ดีขึ้น เพื่อให้มีสภาพแวดล้อมที่ดูดี, สะอาด และเพื่อให้มีสังคมที่ดีขึ้นต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata